ai4bharat/Pralekha huggingface dataset:
ప్రధాన మంత్రి కార్యాలయం
క్వాడ్ లీడర్స్ సమిట్ జరిగిన సందర్భం లో ఆస్ట్రేలియా ప్రధాని శ్రీ స్కాట్ మారిసన్ తో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ 2021 సెప్టెంబర్ 23 న యుఎస్ఎ లోని వాశింగ్ టన్ డిసి లో క్వాడ్ లీడర్స్ సమిట్ జరిగిన సందర్భం లో ఆస్ట్రేలియా ప్రధాని శ్రీ స్కాట్ మారిసన్ తో ఒక ద్వైపాక్షిక సమావేశం లో పాల్గొన్నారు.
ఇది మహమ్మారి అనంతర కాలం లో నేతలు ఇరువురి మధ్య ఒకటో ముఖాముఖి గా జరిగిన ఒకటో సమావేశం. ప్రధాన మంత్రి శ్రీ నరేంద్ర మోదీ, ప్రధాని శ్రీ మారిసన్ ల మధ్య 2020 జూన్ 4న వర్చువల్ మాధ్యమం ద్వారా జరిగిన ద్వైపాక్షిక సమావేశమే కడపటి ద్వైపాక్షిక సమావేశం. ఆ సందర్భం లో భారతదేశాని కి, ఆస్ట్రేలియా కు మధ్య గల వ్యూహాత్మక భాగస్వామ్యాన్ని ఒక విస్తృతమైనటువంటి వ్యూహాత్మక భాగస్వామ్యం స్థాయి కి ఉన్నతీకరించడమైంది.
సమావేశం సాగిన క్రమం లో, ప్రధానులు ఇరువురు ద్వైపాక్షిక అంశాలు, ప్రాంతీయ అంశాలు, ప్రపంచ స్థాయి ప్రాముఖ్యం కలిగిన వివిధ అంశాల పై చర్చించారు. ఇటీవలే నిర్వహించిన ఒకటో భారతదేశం-ఆస్ట్రేలియా విదేశాంగ మంత్రుల మరియు రక్షణ మంత్రుల 2+2 సంభాషణ సహా ఉభయ దేశాల మధ్య క్రమం తప్పకుండా ఉన్నత స్థాయి సంప్రదింపులు చోటు చేసుకొంటూ ఉండటం పట్ల నేత లు సంతోషాన్ని వ్యక్తం చేశారు.
కామ్ ప్రిహెన్సివ్ స్ట్రటీజిక్ పార్ట్నర్ శిప్ లో భాగం గా 2020 జూన్ లో లీడర్స్ వర్చువల్ సమిట్ జరిగినప్పటి నుంచి సాధించిన ప్రగతి ని ప్రధాన మంత్రులు ఇద్దరు సమీక్షించారు. పరస్పర శ్రేయం కోసం ఒక స్వతంత్రమైనటువంటి, అరమరికల కు తావు ఉండనటువంటి, సమృద్ధం అయినటువంటి, నియమావళి పై ఆధారపడినటువంటి ఇండో- పసిఫిక్ రీజియన్ ను ఆవిష్కరించాలనే ఉమ్మడి లక్ష్యం వైపున కు పయనించడం లో సన్నిహిత సహకారాన్ని కొనసాగించాలని వారు సంకల్పం చెప్పుకొన్నారు.
ద్వైపాక్షిక కామ్ ప్రిహెన్సివ్ ఇకనామిక్ కోఆపరేశన్ అగ్రిమెంట్  లో భాగం గా ప్రస్తుతం కొనసాగుతూ ఉన్న సంప్రదింపుల ప్రక్రియ పట్ల వారు సంతోషాన్ని వ్యక్తం చేశారు. ఈ సందర్భం లో, ఇరు పక్షాలు ప్రధాన మంత్రి శ్రీ స్కాట్ మారిసన్ ప్రత్యేక వ్యాపార దూత రూపం లో ఆస్ట్రేలియా పూర్వ ప్రధాని శ్రీ టోనీ ఎబాట్ భారతదేశం సందర్శన ను స్వాగతించారు. 2021 డిసెంబర్ కల్లా మధ్యంతర ఒప్పందం పై ఆధారపడ్డ ఒక ప్రారంభిక ప్రకటన ను చేయాలి అనే తమ నిబద్ధత ను వారు చాటి చెప్పారు.
జలవాయు పరివర్తన అంశాన్ని అత్యవసర ప్రాతిపదిక న పరిష్కరించడం కోసం అంతర్జాతీయ సముదాయం భాగస్వామ్యం వహించవలసిన అవసరం ఎంతయినా ఉందని ప్రధాను లు స్పష్టం చేశారు. ఈ సందర్భం లో, పర్యావరణ పరిరక్షణ పై ఒక విస్తృతమైన సంభాషణ ను జరుపవలసిన అవసరం ఉందని ప్రధాన మంత్రి శ్రీ నరేంద్ర మోదీ నొక్కి చెప్పారు. స్వచ్ఛమైన సాంకేతికత లను అందుబాటులోకి తీసుకురావడానికి గల అవకాశాల ను గురించి కూడా ఇరువురు నేతలు చర్చించారు.
ఈ ప్రాంతం లోని రెండు చైతన్యవంతమైన ప్రజాస్వామ్య వ్యవస్థ లైన తమ రెండు దేశాలు మహమ్మారి అనంతర ప్రపంచం లో ఎదురయ్యే సవాళ్ళ ను అధిగమించడం కోసం కలసికట్టు గా కృషి చేయవలసిన అవసరం ఉందని సమ్మతించారు. ఆ సవాళ్ల లోఇతర విషయాలతో పాటు సప్లయ్ చైన్ కు ఎలాంటి అవాంతరాలు ఎదురవకుండా చూసుకొనే దిశ లో మరిన్ని జాగ్రత్త లు తీసుకోవడం అనేది కూడా ఒకటి గా ఉంది.
ఆస్ట్రేలియా ఆర్థిక వ్యవస్థ కు, ఆస్ట్రేలియా సమాజాని కి ప్రవాసీ భారతీయుల అపారమైనటువంటి తోడ్పాటు ను ఇద్దరు నేత లు మెచ్చుకొంటూ, ప్రజల మధ్య పరస్పర సంబంధాలను ప్రోత్సహించ గల మార్గాలు ఏమేం ఉన్నాయన్న అంశంపైన చర్చించారు.
ప్రధాని శ్రీ మారిసన్ భారతదేశాన్ని సందర్శించాలి అంటూ ఆయనకు తన ఆహ్వానాన్ని ప్రధాన మంత్రి శ్రీ నరేంద్ర మోదీ పునరుద్ఘాటించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ వ్యాప్తి కట్టడికి ప్రాంతీయ నిర్దిష్ట వ్యూహాలు, నిర్ణయాలు తీసుకొనేందుకు
సహాయపడేలా అందుబాటులోకి “ఇంటిగ్రేటెడ్ జియోస్పేషియల్ ప్లాట్ఫాం” అప్లికేషన్
- “ఆరోగ్య సేథు” మొబైల్ అప్లికేషన్కు అనుబంధంగా ఉండేలా “సహయోగ్” వేదిక
కోవిడ్-19 వ్యాప్తి కట్టడికి నిర్ణయాలు తీసుకొనేందుకు వీలుగా జియోస్పేషియల్ డేటాసెట్లు, ప్రమాణాల-ఆధారిత సేవలు మరియు విశ్లేషణాత్మక సాధనాలతో కేంద్ర శాస్ర్త, సాంకేతిక శాఖ
 సమగ్ర జియోస్పేషియల్ ప్లాట్ఫామ్ను అందుబాటులోకి తెచ్చింది. రికవరీ దశలో సామాజిక - ఆర్థిక ప్రభావాన్ని అంచనా వేస్తూ నిర్వహించడానికి ప్రాంతీయ నిర్దిష్ట వ్యూహాలు రూపొందించడానికి వీలుగా దీనిని తీర్చిదిద్దారు. ఈ సరికొత్త డిజిటల్ వేదికను తొలత రాష్ట్ర మరియు కేంద్ర ప్రభుత్వాలు చేపడుతున్న ప్రజారోగ్య పంపిణీ వ్యవస్థను బలోపేతం చేయనుంది. ఆ తదనంతరం పౌరులు మరియు ఏజెన్సీల వారు ఆరోగ్యం, సామాజిక-ఆర్థిక ఇబ్బందులు మరియు జీవనోపాధికి సంబంధించిన సవాళ్లను మరింత సమర్థంగా వ్యవహరించేందుకు వీలుగా జీయోస్పాటల్ సమాచారం అందించేలా రూపొందించారు. సర్వే ఆఫ్ ఇండియా  తయారు చేసి నిర్వహిస్తున్న “సహయోగ్” మొబైల్ అప్లికేషన్, వెబ్ పోర్టల్ https:// indiamaps.gov.in/soiapp/ కమ్యూనిటీ ఎంగేజ్మెంట్ ద్వారా కోవిడ్ నిర్దిష్టమైన జియోస్పేషియల్ డేటాసెట్లను సేకరించేందుకు వీలుగా అనుకూలీకరించబడింది. కోవిడ్-19 మహమ్మారి కట్టడికి గాను భారత ప్రభుత్వ ప్రతిస్పందన కార్యకలాపాలను గురించి తెలుసుకొంటూ వాటిని మరింత పెంచడానికి వీలుగా దీనిని తయారు చేశారు. కోవిడ్ వ్యాప్తి పెరిగిన నేపథ్యంలో పాటించాల్సిన నియంత్రణ ప్రణాళికలో భాగంగా భారత ప్రభుత్వపు వ్యూహం ప్రకారం అవసరమైన సమాచారపు పారామితులు “సహయోగ్” అప్లికేషన్లో జతచేయబడ్డాయి. కాంటాక్ట్ ట్రేసింగ్, ప్రజలకు అవగాహన కల్పించడం, స్వీయ-అంచనా లక్ష్యాల కోసం భారత ప్రభుత్వం ప్రారంభించిన “ఆరోగ్య సేథు” మొబైల్ అప్లికేషన్కు ఇది అనుబంధంగా ఉంటూ ప్రజలకు మరింత మెరుగైన సమాచారాన్ని అందించనుంది. కోవిడ్ను ఎదుర్కోవడంలో భాగంగా మధ్య ప్రదేశ్, ఒడిశా, పంజాబ్, జమ్మూ కాశ్మీర్లలోని స్టేట్ స్పేషియల్ డేటా ఇన్ఫ్రాస్ట్రక్చర్  సంబంధిత ఆరోగ్య డేటా సెట్లతో అనుసంధానం కోసం రాష్ట్ర జియోపోర్టల్స్ ద్వారా సంబంధిత రాష్ట్రాల్లోని రాష్ట్ర మరియు జిల్లా స్థాయి అధికారులకు అనుషంగిక ప్రమాణాల ఆధారిత జియోస్పేషియల్ డేటా సేవలను అందిస్తోంది.
కీలక నిర్ణయాలు తీసుకొనేందుకు సహాయపడుతుంది..
ఈ ఇంటిగ్రేటెడ్ జియోస్పేషియల్ ప్లాట్ఫాం జాతీయ ఆరోగ్య అత్యవసర పరిస్థితుల మేనేజ్మెంట్ను మరింతగా బలోపేతం చేయనుంది. ఈ వేదిక నిరంతరాయంగా ప్రాదేశిక డేటా, ఇతర విలువైన సమాచారం, మానవ, వైద్య, సాంకేతిక, మౌలిక సదుపాయాలు, సహజ వనరుల మధ్య అనుసంధానానికి గల అవకాశాలు సామాజిక-ఆర్థిక పునరుద్ధరణ ప్రక్రియకు కూడా ఇది మద్దతు ఇవ్వనుంది.నిర్ణయాలు తీసుకోవడం, పాలన, అభివృద్ధి కోసం భౌగోళిక సమాచారాన్ని జియోస్పాటల్ సమాచారంతో సమీకృతం చేయడం చాలా అవసరం. కోవిడ్-19 వ్యాప్తి వంటి ప్రతికూల పరిస్థితుల నేపథ్యంలో ఇంటిగ్రేటెడ్ జియోస్పేషియల్ ప్లాట్ఫాం సహయోగ్ వేదిక “అరోగ్య –సేథు” వేదికలాగే ఉపయుక్తంగా ఉంటుందని డీఎస్టీ శాఖ కార్యదర్శి ప్రొఫెసర్ అశుతోష్ శర్మ తెలిపారు. సమీకృత భౌగోళిక సమాచారాన్ని సమగ్రపరచేందుకు డీఎస్టీ తీసుకున్న నిర్ణయంతో కోవిడ్ వ్యాప్తి చేసిన బహుళస్థాయి సంక్షోభాన్ని ఎదుర్కోవడానికి వేగంగా ప్రాదేశిక సమాచార-ఆధారిత నిర్ణయాలు తీసుకోవడంలో దేశానికి సహాయపడనున్నాయి.
హోం మంత్రిత్వ శాఖ
సరిహద్దులో చొరబాటు
జమ్ము మరియు కాశ్మీరులోని సరిహద్దుల వెంట నిరంతరం తీవ్రవాదులు చొరబాటు యత్నాలు కొనసాగిస్తున్నారు. జమ్ము మరియు
కాశ్మీరులో గత 12 నెలల్లో నెల వారీగా తీవ్రవాదులు చేసిన చొరబాటు యత్నాలు మరియు అంచనాలు ఈ
క్రింద ఇవ్వబడ్డాయి
|
|
క్ర.సం.
|
|
నెల
|
|
చొరబాటు యత్నాలు
|
|
నికర అంచనా చొరబాట్లు
|
|
1.
|
|
అగస్టు 2019
|
|
48
|
|
32
|
|
2.
|
|
సెప్టెంబర్ 2019
|
|
40
|
|
36
|
|
3.
|
|
అక్టోబర్ 2019
|
|
26
|
|
12
|
|
4.
|
|
నవంబర్ 2019
|
|
6
|
|
0
|
|
5.
|
|
డిసెంబర్ 2019
|
|
9
|
|
3
|
|
6.
|
|
జనవరి 2020
|
|
3
|
|
3
|
|
7.
|
|
ఫిబ్రవరి 2020
|
|
0
|
|
0
|
|
8.
|
|
మార్చి 2020
|
|
3
|
|
3
|
|
9.
|
|
ఏప్రిల్ 2020
|
|
23
|
|
18
|
|
10.
|
|
మే 2020
|
|
8
|
|
4
|
|
11.
|
|
జూన్ 2020
|
|
0
|
|
0
|
|
12.
|
|
జూలై 2020
|
|
10
|
|
0
|
|
మొత్తం
|
|
176
|
|
111
భారత దేశపు సరిహద్దులు ఎడారులు, పర్వతాలు, అడవులు మరియు నదీ పరివవాహక ప్రాంతాలతో కూడి ఉన్నది. భారత ప్రభుత్వం
సరిహద్దుల్లో చొరబాట్లను నియంత్రించడానికి సరిహద్దుల్లో పహారా, నాకాల నిర్వహణ, సరిహద్దు అవుట్ పోస్టుల మ్యాపింగ్ భేద్యత
నిఘాపరికరాలతో సైన్యం మోహరింపు, గూఢాచారుల యంత్రాంగ బలోపేతం, సరిహద్దుల్లోకంచె నిర్వహణ, ఫ్లడ్ లైట్లు మరియు నదీ పరివాహక
సాంకేతిక పరిష్కారాల వంటి విషయాల్లో కీలక నిర్ణయాలు తీసుకుంటున్నది.
ఈ విషయాలను కేంద్ర హోం మంత్రి శ్రీ నిత్యానంద రాయ్ లోక్ సభలో ఈ రోజు వ్రాతపూర్వకంగా సమాధానం ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 1,636 డోసులు అందించారు
దేశవ్యాప్త క్రియాశీల కేసుల సంఖ్య 16,498
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.78%
గత 24 గంటల్లో 2,720 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,31,137 కు పెరిగింది.
గత 24 గంటల్లో 1,223 కొత్త కేసులు నమోదయ్యాయి.
రోజువారీ పాజిటివిటీ రేటు 0.86%
వారపు పాజిటివిటీ రేటు 1.30%
గత 24 గంటల్లో చేసిన 1,42,695 కొవిడ్ పరీక్షలతో కలిపి ఇప్పటివరకు 92.84 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
తట్టు కేసుల వ్యాప్తిని అంచనా వేయడానికి, నిర్వహించడానికి ముంబయికి ఉన్నత స్థాయి బృందాన్ని పంపుతున్న కేంద్ర ప్రభుత్వం
ముంబయిలో తట్టు  కేసుల పెరుగుదలను పరిశీలించేందుకు ఉన్నత స్థాయి నిపుణుల బృందాన్ని అక్కడకు పంపాలని కేంద్ర ఆరోగ్య, కుటుంబ సంక్షేమ మంత్రిత్వ శాఖ నిర్ణయించింది. ప్రజారోగ్య చర్యలు చేపట్టడానికి, వ్యాధి వ్యాప్తిని నియంత్రించే చర్యలు తీసుకోవడానికి ఈ బృందం మహారాష్ట్ర ఆరోగ్య శాఖ అధికారులకు సహాయం చేస్తుంది.
దిల్లీలోని నేషనల్ సెంటర్ ఫర్ డిసీజ్ కంట్రోల్ , లేడీ హార్డింజ్ మెడికల్ కాలేజ్ , పుణెలో ఉన్న ఆరోగ్య & కుటుంబ సంక్షేమ శాఖ ప్రాంతీయ కార్యాలయం నుంచి వచ్చిన నిపుణులు ముంబయి వెళ్లే ముగ్గురు సభ్యుల కేంద్ర బృందంలో ఉన్నారు. ఎన్సీడీసీ 'సమగ్ర వ్యాధి నిఘా కార్యక్రమం'  డిప్యూటీ డైరెక్టర్ డాక్టర్ అనుభవ్ శ్రీవాస్తవ ఈ బృందానికి నేతృత్వం వహిస్తున్నారు.
ముంబయిలో తట్టు కేసుల వ్యాప్తిని పరిశోధించడానికి కేంద్ర బృందం క్షేత్ర స్థాయిలోనూ పర్యటిస్తుంది. కేసుల పెరుగుదలను నియంత్రించేందుకు చేపట్టాల్సిన ప్రజారోగ్య చర్యలు, నిర్వహణ మార్గదర్శకాల విషయంలో మహారాష్ట్ర ఆరోగ్య విభాగాలకు సాయం చేస్తుంది.
సాంస్కృతిక మంత్రిత్వ శాఖ
భారత పురావస్తు సర్వే లో ఏడు కొత్త సర్కిళ్ళు ప్రకటించిన సాంస్కృతిక మంత్రిత్వశాఖ
తిరుచ్చి, రాయిగంజ్, రాజ్ కోట్, జబల్పూర్, ఝాన్సి, మీరట్
కొత్త సర్కిల్స్ గాను, హంపీ ని పూర్తిస్థాయి సర్కిల్ గాను ప్రకటన
కొత్త సర్కిల్స్ పురావస్తు స్మారకాల పరిరక్షణ, నమోదు
ప్రక్రియను బలోపేతం చేస్తాయి: శ్రీ ప్రహ్లాద్ సింగ్ పటేల్
భారత పురావస్తు సర్వే లో ఏడు కొత్త సర్కిళ్ళను సంస్కృతి మంత్రిత్వశాఖ ప్రకటించింది. కేంద్ర సంస్కృతి, పర్యాటక శాఖ సహాయమంత్రి శ్రీ ప్రహ్లాద్ సింగ్ పటేల్ ఈ రోజు ట్వీట్ చేసిన వీడియో సందేశంలో తెలియజేశారు. పురావస్తు స్మారకాల పరిరక్షణ, కళాకృతుల నమోదు ప్రక్రియను బలోపేతం చేయాలన్న ప్రధానమంత్రి పిలుపుమేరకు తమ మంత్రిత్వశాఖ ఈ నిర్ణయం తీసుకున్నట్టు శ్రీ పటేల్ వెల్లడించారు. కొత్త సర్కిళ్ళు మధ్యప్రదేశ్, తమిళనాడు, ఉత్తరప్రదేశ్, కర్నాటక, పశ్చిమ బెంగాల్, గుజరాత్ రాష్టాల్లో కొత్త సర్కిళ్ళు ఏర్పాటు చేశామన్నారు. పురాతత్వ విభాగంలో తిరుచ్చి, రాయిగంజ్, జబల్పూర్, ఝాన్సి, మీరట్ కొత్తగా సర్కిల్ హోదా పొందగా అంతర్జాతీయ ఖ్యాతిపొందిన కర్నాటకలోని హంపీ మినీ సర్కిల్ ను ఇప్పుడు పూర్తి స్థాయి సర్కిల్ గా మార్చామన్నారు. ఇంతకుముందు దేశవ్యాప్తంగా 29 భారత పురావస్తు సర్వే సర్కిల్స్ ఉండేవని కూడా మంత్రి తెలియజేశారు.
పెద్ద రాష్ట్రమైన తమిళనాడులో వేలాది ఆలయాలున్నాయని, చోళ రాజుల వైభవ స్మారకాలు అనేకం ఉన్నాయని మంత్రి ఈ సందర్భంగా గుర్తు చేశారు. చెన్నై సర్కిల్ ఇప్పటికే ఉండగా ఇప్పుడు తిరుచ్చి సర్కిల్ ఏర్పాటు చేశామన్నారు. పవిత్రతలో ముఖ్యమైన స్థానం ఉన్న కర్నాటక రాష్ట్రంలోని హంపీ పురావస్తు పరంగా అంతర్జాతీయ ప్రాముఖ్యం సంతరించుకుందన్నారు. అందుకే హంపీ సబ్ సర్కిల్ ను ఇప్పుడు పూర్తి స్థాయి సర్కిల్ గా స్థాయి పెంచినట్టు వివరించారు. పశ్చిమ బెంగాల్ లో ఇప్పటికే ఉన్న కోల్ కతా సర్కిల్ కు తోడుగా ఇప్పుడు రాయి గంజ్ సర్కిల్ ఏర్పాటు చేసినట్టు చెప్పారు. అందువలన పెద్ద రాష్ట్రమైన పశ్చిమ బెంగాల్ లో భౌగోళిక దూరాన్ని కూడా తగ్గించగలిగామన్నారు. గుజరాత్ లో ఇప్పటికే వడోదర ఒక సర్కిల్ గా ఉండగా ఇప్పుడు రాజ్ కోట్ ను కూడా ప్రకటించామని చెప్పారు.
మధ్యప్రదేశ్ లో భోపాల్ కు తోడుగా ఇప్పుడు జబల్పూర్ ఒక సర్కిల్ గా మారిందన్నారు. దీంతో రేవా, షాదోల్, సాగర్ డివిజన్లలోని స్మారక చిఖ్నాలున్ దీని పరిధిలోకి వస్తాయన్నారు. ఉత్తరప్రదేశ్ లోని లక్నో, ఆగ్రా సర్కిల్స్ కు తోడుగా ఇప్పుడు బుందేల్ ఖండ్ లోని ఝాన్సీని, పశ్చిమ ఉత్తరప్రదేశ్ లోని మీరట్ ను కూడా కొత్త సర్కిల్స్ లో చేర్చామని కేంద్రమంత్రి శ్రీ పటేల్ అన్నారు.
రసాయనాలు, ఎరువుల మంత్రిత్వ శాఖ
యూపీలోని అయోన్లా, ఫూల్పూర్ లో ఇఫ్కో నానో యూరియాలిక్విడ్ ప్లాంట్లను ప్రారంభించిన డాక్టర్ మన్సుఖ్ మాండవీయ
నానో యూరియా హరిత సాంకేతికత, మట్టిని కాపాడుతుంది-ఉత్పత్తిని పెంచుతుంది - డాక్టర్ మన్సుఖ్ మాండవీయ
కేంద్ర రసాయనాలు, ఎరువుల శాఖ మంత్రి డాక్టర్ మన్సుఖ్ మాండవీయ ఉత్తరప్రదేశ్ లోని అయోన్లా, ఫూల్పూర్ లో ఇఫ్కో నానో యూరియా లిక్విడ్ ప్లాంట్లను ప్రారంభించారు.
ఈ సందర్భంగా డాక్టర్ మాండవీయ మాట్లాడుతూ నానో యూరియా ప్లాంట్లను జాతికి అంకితం చేసినందున ఈ రోజు ఒక ముఖ్యమైన రోజు అని పేర్కొన్నారు. రాబోయే కాలంలో నానో యూరియా రైతుల పురోగతికి, వారి ఆదాయాన్ని పెంచడానికి దోహదపడుతుందని, . ఆ విధంగా ఇది మన రైతుల భవిష్యత్తును
మారుస్తుందని అన్నారు.
నానో యూరియా వల్ల కలిగే ప్రయోజనాలను కేంద్ర మంత్రి వివరించారు, ఇది ఉత్తమ హరిత సాంకేతిక పరిజ్ఞానం అని, కాలుష్యానికి పరిష్కారాన్ని అందిస్తుందని పేర్కొన్నారు.
ఇది నేలను సంరక్షిస్తుంది. ఉత్పత్తిని కూడా పెంచుతుంది. అందువల్ల రైతులకు ఉత్తమమైనది. నానో డీఏపీకి ప్రభుత్వ నిపుణుల కమిటీ ఆమోదం తెలిపిందని, త్వరలోనే డీఏపీ స్థానంలో రానుందని తెలిపారు. నానో-డీఏపీ వల్ల రైతులకు ఎంతో మేలు జరుగుతుందని, డీఏపీ ధరలో సగం ధరకే ఇది అందుబాటులోకి వస్తుందని చెప్పారు.
నానో యూరియాను రైతులకు అందుబాటులోకి తీసుకురావడంలో ప్రభుత్వం చేస్తున్న కృషిని డాక్టర్ మాండవీయ వివరించారు. నానో యూరియా తీసుకురావడంలో వివిధ శాఖల నుంచి అనుమతులు పొందడం, రైతులను ఒప్పించడం నుంచి సంప్రదాయ యూరియా లాబీని ఎదుర్కోవడం వరకు ఉన్న సవాళ్లను ఆయన ప్రస్తావించారు.
ఇది ప్రత్యామ్నాయ ఎరువు అని డాక్టర్ మాండవీయ తెలిపారు. ‘‘కొన్నేళ్లుగా మనం ఉత్పాదకత పెంచడానికి యూరియా, డీఏపీలను
ఉపయోగిస్తున్నాము. యూరియాను ఉపయోగించినప్పుడు, పంటకు 35% నత్రజని  మాత్రమే ఉపయోగించబడుతుంది మిగిలింది నేలను ప్రభావితం చేస్తుంది. ఈ రోజు భూసారం ఉత్పాదకత స్థాయి తగ్గి పంట ఉత్పత్తి ఇంకా పెరగని స్థితి వచ్చింది. కనుక ప్రత్యామ్నాయ ఎరువుల అవసరం ఏర్పడింది‘‘ అని కేంద్ర మంత్రి అన్నారు.
ప్రధాన మంత్రి శ్రీ నరేంద్ర మోదీ రైతుల అభ్యున్నతి కోసం చేస్తున్న కృషిని ప్రశంసించిన కేంద్ర మంత్రి, రైతుల ఆదాయాన్ని పెంచడానికి ,వారి శ్రేయస్సు కోసం ప్రకృతి వ్యవసాయం, బయో ఫెర్టిలైజర్స్ ,ప్రత్యామ్నాయ ఎరువుల పై మన ప్రధాన మంత్రి ప్రత్యేక దృష్టి పెట్టారని అన్నారు. కోవిడ్ సమయంలో ప్రధాన మంత్రి పాత్రను ఆయన ప్రశంసించారు, ఎరువుల ధరలు పెరిగి ఒక యూరియా బస్తా రూ .4000 కు
చేరినా ప్రధాన మంత్రి ఎరువుల ధర పెరగనివ్వలేదని, సబ్సిడీని పెంచండి కాని పెరిగిన ధరల భారం మన రైతులపై పడకూడకుండా ఆదేశాలు ఇచ్చారని శ్రీ మాండవీయ గుర్తు చేశారు.
ఇఫ్కో కృషిని కేంద్ర మంత్రి ప్రశంసిస్తూ, సహకారానికి వాణిజ్యం, వ్యాపారం, లాభమే ప్రదానం కాదని, రైతుల సంక్షేమమే కూడా ముఖ్యమని ఆయన అన్నారు.
రైతులు నానో యూరియా వాడాలని డాక్టర్ మాండవీయ సూచించారు. ఒక రైతు మరో రైతు సలహాలు బాగా వింటాడని చెప్పారు. ఒక రైతు తన పొలంలో నానో యూరియాను ఉపయోగిస్తే ఉత్పత్తి పెరిగిందని, మట్టి కూడా దెబ్బతినదని, ఖర్చు కూడా తగ్గుతుందని తెలిస్తే నానో యూరియా వాడమని ఇతరులకు కూడా సలహా ఇవ్వాలనీ సూచించారు.
ప్రారంభోత్సవ కార్యక్రమాల్లో ఇఫ్కో చైర్మన్ శ్రీ దిలీప్ సంఘాని, ఇఫ్కో వైస్ చైర్మన్ శ్రీ బల్వీర్ సింగ్, ఇఫ్కో ఎండి ,సిఇఒ డాక్టర్ ఉదయ్ శంకర్ అవస్థి, శ్రీమతి కేసరి దేవి ఎంపి ఫుల్పూర్ తదితరులు పాల్గొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
డిఎస్టి గోల్డెన్ జూబ్లీ డిస్కోర్స్ సిరీస్లో డేటాను అర్థం చేసుకోవడం మరియు నియంత్రించాల్సిన అవసరాన్ని ప్రముఖులు నొక్కిచెప్పారు.
ఆర్టిఫిషియల్ ఇంటెలిజెన్స్ కు ఆరంభం ఉంది, కానీ అంతం లేదు అది కాలంతో అభివృద్ధి చెందుతూ ఉంటుంది: కార్యదర్శి, డీఎస్టీ, ప్రొఫెసర్ అశుతోష్ శర్మ.
ఆర్టిఫిషియల్ ఇంటెలిజెన్స్  వ్యవస్థలో అభివృద్ధి చెందుతున్న అవకాశాలను ప్రముఖులు వివరించారు. మరియు సైన్స్ అండ్ టెక్నాలజీ విభాగం  యొక్క గోల్డెన్ జూబ్లీ డిస్కోర్స్ సిరీస్లో డేటాను అర్థం చేసుకోవడం మరియు నియంత్రించడం ద్వారా భారతదేశం భవిష్యత్తు కోసం వాటిని ఎలా ఉపయోగించుకోగలదో వివరించింది.
"ఆర్టిఫిషియల్ ఇంటెలిజెన్స్  కి ఒక ఆరంభం ఉంది, కానీ అంతం లేదు. మరియు అది కాలంతో అభివృద్ధి చెందుతుంది" అని ఆర్టిఫిషియల్ ఇంటెలిజెన్స్ & ఫ్యూచర్ ఆఫ్ పవర్ పై జరిగిన ప్రసంగంలో సైన్స్ అండ్ టెక్నాలజీ విభాగం  కార్యదర్శి ప్రొఫెసర్ అశుతోష్ శర్మ చెప్పారు. కౌన్సిల్ ఫర్ సైన్స్ & టెక్నాలజీ కమ్యూనికేషన్ మరియు విజ్ఞన్ ప్రసార్ సంయుక్తంగా ఈ కార్యక్రమాన్ని చేపట్టాయి.
ప్రొఫెసర్ శర్మ డేటా సరైన అవగాహన మరియు నియంత్రణ అవసరం గురించి నొక్కి చెప్పారు.
“సాంప్రదాయకంగా భారతదేశం ముడి పదార్థాలను ఎప్పుడూ గౌరవించలేదు. ఈ రోజు డేటా ముడి పదార్థం, మనం దానిని గౌరవించాలి. డేటాపై సరైన అవగాహన, డేటా పంచుకోవడం మరియు డేటా నియంత్రణ అవసరం ”అని ఆయన స్పష్టం చేశారు.
ప్రొఫెసర్ శర్మ మాట్లాడుతూ సాంకేతిక పరిజ్ఞానం యొక్క ఏకీకరణ మరియు అభివృద్ధికి మంచి భవిష్యత్తు ఉంది. గత నాలుగు ఏళ్లుగా డీఎస్టీ ఏఐ గురించి ఆలోచిస్తోంది. మరియు నేషనల్ మిషన్ ఆన్ సైబర్ ఫిజిక్స్ క్రింద దేశవ్యాప్తంగా వివిధ ప్రాంతాలలో 25 వేర్వేరు హబ్ లను ఏర్పాటు చేసింది.
రాజీవ్ మల్హోత్రా, ఇన్ఫినిటీ ఫౌండేషన్ మరియు ‘ఆర్టిఫిషియల్ ఇంటెలిజెన్స్ అండ్ ది ఫ్యూచర్ ఆఫ్ పవర్’ పుస్తక రచయిత ఏఐ యూనివర్స్, ఆర్థికాభివృద్ధి మరియు ఉద్యోగాలు, ప్రపంచ శక్తి, మరియు మెటాఫిజిక్స్ మార్పులపై మాట్లాడారు.
ప్రతి ఒక్కరినీ ఏఐ ప్రభావితం చేయబోతోందని, ప్రతిదానిపై ప్రభావం చూపుతుందని ఆయన అన్నారు. “ఇది సమాజం, ఉద్యోగం, సైనిక, భవిష్యత్ విద్యావ్యవస్థ మరియు అన్నింటినీ ప్రభావితం చేస్తుంది. ఏఐ అప్లికేషన్స్ సంఖ్య అనంతం. మరియు భవిష్యత్తు ఏఐ చేత నిర్వహించబడుతుంది ”అని ఆయన తెలిపారు.ఏఐలో భారతదేశం తన పురోగతిని వేగవంతం చేయాలని చెప్పారు. స్వంత ఉత్పత్తులను సృష్టించడానికి దాని డేటాను మరియు మేథస్సును ఉపయోగించాలని ఆయన అన్నారు. ఇది ఆత్మనిర్భర్ భారత్ వైపు మార్గం సుగమం చేస్తుందని ఆయన అన్నారు.
వ్యవసాయ మంత్రిత్వ శాఖ
బ్రిక్స్ వ్యవసాయ మంత్రుల 12వ సమావేశంలో భారతదేశం తరఫున ప్రాతినిధ్యం వహిస్తున్న ఎంఓఎస్ శ్రీమతి శోభా కరంద్లాజే
సహజ వనరులను స్థిరంగా ఉపయోగించడం ద్వారా ఆకలిని అంతం చేయడం మరియు వ్యవసాయ ఉత్పత్తి మరియు ఉత్పాదకతను పెంచడం వంటి ఎస్డిజీలను నెరవేర్చడానికి భారతదేశం యొక్క సంకల్పాన్ని మంత్రి నొక్కి చెప్పారు
ఆహార భద్రత సహకారంపై బ్రిక్స్ వ్యూహం ఆమోదించబడింది
బ్రిక్స్ 12వ వ్యవసాయ మంత్రుల సమావేశం నిన్న సాయంత్రం జరిగింది. చైనా, దక్షిణాఫ్రికా, బ్రెజిల్, రష్యా, భారత్ల వ్యవసాయ శాఖ మంత్రులు ఈ సమావేశానికి హాజరయ్యారు.
ఈ సమావేశంలో కేంద్ర వ్యవసాయ మరియు రైతు సంక్షేమ శాఖ సహాయ మంత్రి శ్రీమతి శోభా కరంద్లాజే పాల్గొన్నారు. వ్యవసాయ రంగం మరియు రైతుల సంక్షేమం కోసం భారత ప్రభుత్వం చేపట్టిన పీఎం కిసాన్, పీఎం ఫసల్ బీమా యోజన, సాయిల్ హెల్త్ కార్డ్లు, సహజ వ్యవసాయం, ఎఫ్పీఓల ఏర్పాటు మరియు ప్రచారం వంటి వివిధ చర్యలు మరియు కార్యక్రమాలను మంత్రి హైలైట్ చేశారు
వ్యవసాయంలో అగ్రి-స్టాక్ మరియు ఇండియా డిజిటల్ ఎకోసిస్టమ్ ఫర్ అగ్రికల్చర్  వంటి డిజిటల్ టెక్నాలజీల వినియోగాన్ని పెంచడానికి వ్యవసాయ మంత్రిత్వ శాఖ ఇటీవల చేపట్టిన కార్యక్రమాలను మంత్రి ప్రస్తావించారు.
సహజ వనరులను స్థిరంగా ఉపయోగించడం ద్వారా ఆకలిని అంతం చేయడం మరియు వ్యవసాయంలో ఉత్పత్తి మరియు ఉత్పాదకతను పెంచడం వంటి సుస్థిర అభివృద్ధి లక్ష్యాలను నెరవేర్చడానికి భారతదేశం చేస్తోన్న కృషిని శ్రీమతి శోభా కరంద్లాజే ఉద్ఘాటించారు.
పోషకాహార తృణధాన్యాలు మరియు బయో-ఫోర్టిఫైడ్ రకాల పంటల అభివృద్ధిపై దృష్టి సారించి ఆహారం మరియు పోషకాహారంపై జాతీయ మిషన్ను మంత్రి హైలైట్ చేశారు మరియు ఆహారం మరియు పోషకాహార భద్రత మరియు వాతావరణ స్థితిస్థాపకతలో మినుములకు ఉన్న ప్రాముఖ్యతను కూడా హైలైట్ చేశారు. బ్రిక్స్ దేశాలు అంతర్జాతీయ మిల్లెట్స్ సంవత్సరం, 2023కి మద్దతు ఇవ్వాలని మరియు జరుపుకోవాలని ఆమె పిలుపునిచ్చారు.
సమన్వయ వ్యవసాయం మరియు గ్రామీణాభివృద్ధి కోసం బ్రిక్స్ సహకారాన్ని బలోపేతం చేయడం మరియు బ్రిక్స్ సభ్య దేశాల మధ్య ఆహార భద్రత సహకారంపై బ్రిక్స్ వ్యూహంతో బ్రిక్స్ వ్యవసాయ మంత్రులు పన్నెండవ సమావేశం యొక్క సంయుక్త ప్రకటనను ఆమోదించారు.
రహదారి రవాణా, హైవేల మంత్రిత్వ శాఖ
అడవులు / వన్యప్రాణుల అభయారణ్యాల గుండా వెళుతున్న - ఎన్.హెచ్.ఎస్.
సుమారు 100 జాతీయ రహదారులలో కొన్ని ప్రాంతాలు లేదా విభాగాలు వన్యప్రాణి అభయారణ్యం / జాతీయ పార్కులు లేదా వాటి పర్యావరణ పరమైన ప్రాంతం  గా ప్రకటించిన అటవీ ప్రాంతాలలో ఉంటున్నాయి లేదా వాటి గుండా వెళుతున్నాయి.
వన్యప్రాణులపై రహదారుల అభివృద్ధి ప్రభావాన్ని తగ్గించడానికి, అది సుదీర్ఘ మార్గం లేదా బైపాస్ తీసుకోవాల్సిన అవసరం ఉన్నప్పటికీ. జాతీయ ఉద్యానవనాలు లేదా వన్యప్రాణుల అభయారణ్యాల ద్వారా ఏదైనా రహదారి నిర్మాణం జరగకుండా ఉండడానికి, అవసరమైన అన్ని ప్రయత్నాలు చేయాలని, సంబంధిత ఏజెన్సీలకు, మంత్రిత్వ శాఖ, ఆదేశాలు జారీ చేసింది. అయితే ఇది పూర్తిగా అనివార్యమైన సందర్భాల్లో, సేకరించవలసిన భూమి గరిష్టంగా 30 మీటర్ల మార్గంలో పరిమితం చేయడం జరుగుతుంది. అదేవిధంగా, అటువంటి ప్రాంతాల్లో పనులు చేపట్టడానికి ముందు, వన్యప్రాణి సంరక్షణ చట్టం-1972; అటవీ మార్పిడి చట్టం-1980; పర్యావరణ  చట్టం-1986 ప్రకారం అవసరమైన అన్ని అనుమతులు పొందవలసి ఉంటుంది. "వన్యప్రాణులపై ఈ మౌలిక సదుపాయాల ప్రభావాలను తగ్గించడానికి చేపట్టవలసిన పర్యావరణ అనుకూల చర్యలు", అనే శీర్షికతో, భారత వన్యప్రాణుల సంస్థ ప్రణాళిక దశలోనే తయారు చేసిన కరదీపిక లోని నిబంధనలను అనుసరించాలని మంత్రిత్వ శాఖ సంబంధిత ఏజెన్సీలను కూడా ఆదేశించింది.
ఇంకా - కల్వర్టుల నిర్మాణం; అండర్-పాస్; ఓవర్-పాస్ ; వయాడక్ట్; టన్నెల్; గార్డ్-వాల్; ఫెన్సింగ్; మొక్కల పెరుగుదల; యాంటీ-లైట్ గ్లేర్; సౌండ్ బారియర్ మొదలైన వాటికి సంబంధించిన అవరోధాల వంటి స్థలం అవసరాలకు అనుగుణంగా ఒకటి లేదా అంతకంటే ఎక్కువ ఎంపికలను చేర్చడం ద్వారా అటవీ అధికారులతో సంప్రదించి ఆయా స్థలాల పట్ల నిర్దిష్ట ఉపశమన చర్యలు తీసుకోవడం జరుగుతోంది. ఆమోదం పొందిన వన్యప్రాణుల నిర్వహణ ప్రణాళిక ప్రకారం - నీటి వనరులు ఏర్పాటు; ఆయా ప్రాంతాల్లో నిర్దిష్ట తోటల పెంపకం తో పాటు ల్యాండ్ స్కేపింగ్; జంతు సంరక్షణ కేంద్రాలు; సహాయ రక్షణ కార్యక్రమాలు; వేటను నిరోధించే కేంద్రాలు; వాచ్ టవర్; పర్యవేక్షణ; అవగాహన; స్థానికుల ప్రమేయం; పోస్ట్ గార్డ్ నిర్మాణం; వన్యప్రాణుల ఆవాసాల పరిరక్షణతో పాటు, మానవులు, జంతువుల మధ్య సంఘర్షణ తగ్గించడం కోసం, రక్షిత ప్రాంతాలు  లేదా వాటి ఎకో సెన్సిటివ్ జోన్  మొదలైన వాటి సరిహద్దు చుట్టూ ప్రకాశవంతంగా చేయడం; కంచె ఏర్పాటు చెయ్యడం; వంటి చర్యలు తీసుకోవడానికి సంబంధిత అటవీ అధికారులకు ఎప్పటికప్పుడు నిధులు కూడా అందించడం జరుగుతోంది. ప్రజలను, రహదారి వినియోగదారులను అప్రమత్తం చేయడంతో పాటు, జంతువులను రక్షించడం కోసం అటవీ అధికారుల సమన్వయంతో ఉరుములు వంటి శబ్దాలు చేసే పరికరాలను , హెచ్చరిక బోర్డులను కూడా ఏర్పాటు చేయడం జరుగుతోంది.
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ, ఈ రోజు, రాజ్యసభకు లిఖిత పూర్వకంగా సమర్పించిన సమాధానం లో ఈ సమాచారాన్ని పొందుపరిచారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 217.56 కోట్ల డోసులు  అందించారు
గత 24 గంటల్లో 15,63,151 డోసులు అందించారు
దేశవ్యాప్త క్రియాశీల కేసుల సంఖ్య 43,994
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.72%
గత 24 గంటల్లో 5,196 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,95,610 కు పెరిగింది.
గత 24 గంటల్లో 4,777 కొత్త కేసులు నమోదయ్యాయి.
రోజువారీ పాజిటివిటీ రేటు 1.58%
వారపు పాజిటివిటీ రేటు 1.63%
గత 24 గంటల్లో చేసిన 3,02,283 కొవిడ్ పరీక్షలతో కలిపి ఇప్పటివరకు 89.36 కోట్ల పరీక్షలు చేశారు.
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోడీ,జపాన్ ప్రధానమంత్రి ఫుమియో కిషిడా సంయుక్త పత్రికా సమావేశంలో భారత ప్రధాని పత్రికా ప్రకటన
మాన్య ప్రధాని కిషిడా ,
ఉభయ దేశాల ప్రతినిధులు
మీడియా మిత్రులు,
నమస్కారం !
ప్రస్తుతం ఇండియాలో పర్యటిస్తున్న జపాన్ ప్రధానమంత్రి కిషిడా కు, ఆయన వెంట వచ్చిన ప్రతినిధివర్గానికి ముందుగా సాదర స్వాగతం. గత ఏడాది కాలంలో జపాన్ ప్రధానితో నేను చాలాసార్లు సమావేశమయ్యాము. నేను ఆయనను కలసిన ప్రతిసారి ఆయనలో సకారాత్మక వైఖరి, ఇండియా - జపాన్ సంబంధాలపట్ల నిబద్ధత నాకు కనిపించాయి. అందువల్ల, ఈ రోజు ఆయన రాక మన రెండు దేశాల మధ్య సహకారం నిలబెట్టుకోవడాని, అదే ఉరవడిలో కొనసాగడానికి ఎంతో ఉపయోగపడగలదు.
మిత్రులారా,
ఈ రోజు మా ఇద్దరి సమావేశం ప్రత్యేకమైనది అని చెప్పడానికి మరో కారణం ఉంది. ఈ ఏడాది ఇండియా జి20 దేశాల బృందానికి అధ్యక్షత వహిస్తుండగా, జపాన్ జి7 దేశాల బృందానికి అధ్యక్షత వహిస్తున్నది. అందువల్ల, రెండు దేశాలు తమ తమ ప్రాధాన్యత, ప్రయోజనాలకు అనుగుణంగా పని చేయడానికి ఇది మంచి అవకాశం. జి20 అధ్యక్షా హోదాలో ఇండియా ప్రాధాన్యతలు ఏమిటో ఈ రోజు నేను ప్రధానమంత్రి కిషిడా కు సవివరంగా తెలియజేశాను. ప్రపంచంలోని దక్షిణ దేశాల ప్రాధాన్యతలను తెలియజెప్పడమే జి20 అధ్యక్షతకు ముఖ్యమైనది. భారతీయ సంస్కృతి 'వసుధైక కుటుంబం' అనే భావనను నమ్ముతుంది. అందువల్లనే మేము ఇందుకు ఉపక్రమించాము.
మిత్రులారా,
రెండు దేశాలు పరస్పరం విశ్వసించే ప్రజాస్వామ్య విలువలపై మరియు అంతర్జాతీయ రంగంలో న్యాయపాలనను గౌరవించడంపై ఇండియా - జపాన్ ప్రత్యేక వ్యూహాత్మక మరియు అంతర్జాతీయ భాగస్వామ్యం ఆధారపడి ఉంది. ఈ భాగస్వామ్యాన్ని పటిష్ఠపరచవలసిన ఆవశ్యకత మన రెండు దేశాలకు మాత్రమే ముఖ్యం కాదు, అది ఇండో - పసిఫిక్ ప్రాంతంలో శాంతిని, సంపదను, సుస్థిరతను పెంపొందించడానికి తోడ్పడుతుంది.
మా సమావేశంలో ఈ రోజు, మన రెండు దేశాల ద్వైపాక్షిక సంబంధాలలో జరిగిన ప్రగతిని మేము సమీక్షించాము. రక్షణ సామగ్రి మరియు టెక్నాలజీ సహకారం, వ్యాపారం, ఆరోగ్యం మరియు డిజిటల్ భాగస్వామ్యం గురించి పరస్పరం అభిప్రాయాలు తెలియజేసుకున్నాము. అర్ధవాహకం  మరియు ఇతర క్లిష్టమైన/విశేష టెక్నాలజీల విశ్వసనీయ సరఫరా శృంఖల ప్రాముఖ్యత గురించి మేము ఫలవంతమైన చర్చ జరిపాము. వచ్చే ఐదేళ్లలో ఇండియాలో జపాన్ పెట్టుబడులు 5 ట్రిలియన్ల యెన్లు చేరాలని అంటే 3 లక్షల 20 వేల కోట్ల పెట్టుబడులు రావాలని లక్ష్యంగా పెట్టుకున్నాము. ఈ దిశలో మంచి ప్రగతిని సాధించడం సంతృప్తికలిగించే విషయం.
ఇండియా - జపాన్ మధ్య పోటీతో కూడిన పారిశ్రామిక భాగస్వామ్యాన్ని ఏర్పాటు చేశాము. ఇందులో భాగంగా లాజిస్టిక్స్, ఫుడ్ ప్రాసెసింగ్ , ఎం ఎస్ ఎం ఈ, జవుళి, యంత్ర పరికరాలు మరియు ఉక్కు రంగాలలో భారతీయ పరిశ్రమలో పోటీని పెంచుతున్నాము. భాగస్వామ్యం క్రియాశీలకపాత్ర పట్ల కూడా మేము ఈరోజు సంతోషాన్ని వ్యక్తం చేశాము. ముంబై - అహమ్మదాబాద్ హై స్పీడ్ రైల్ నిర్మాణం పనులను కూడా మేము వేగంగా చేపడుతున్నాము. ఈ ఏడాది 2023ను మేము పర్యాటక మార్పిడి సంవత్సరంగా ఆచరిస్తున్నామని చెప్పడానికి నేను సంతోషిస్తున్నాను. ఇందుకోసం మేము " హిమాలయాల పర్వతాలను ఫ్యూజీ పర్వతంతో జత కలపడం" అనే ఇతివృత్తాన్ని ఎంచుకున్నాము
మిత్రులారా,
మే నెలలో హిరోషిమా లో జరిగే జి7 దేశాల నాయకుల శిఖరాగ్ర సమావేశానికి రావలసిందిగా ప్రధానమంత్రి కిషిదా నన్ను ఆహ్వానించారు. ఇందుకు నేను ఆయనకు హృదయపూర్వక కృతజ్ఞతలు తెలియజేస్తున్నాను. ప్రధానమంత్రి కిషిదాను ఇండియాకు జీ20 నాయకుల శిఖరాగ్ర సమావేశానికి ఆహ్వానించే అవకాశం నాకు కూడా మరికొన్ని నెలల్లో సెప్టెంబర్ మాసంలో రానున్నది. ఈ సమావేశాలు, చర్చల పరంపర అదేవిధంగా కొనసాగి, ఇండియా - జపాన్ సంబంధాలు ఎడతెగకుండా ముందుకు సాగి సమున్నత శిఖరాలకు చేరగలవనే అభిలాషతో నేను నా ప్రసంగాన్ని ముగిస్తున్నాను.
ధన్యవాదములు